Факультэт прыкладной матэматыкі і інфарматыкі БДУ

**Факультэт прыкладной матэматыкі і інфарматыкі БДУ** — факультэт Беларускага джяржаўнага ўніверсітэта, пачаў дзейнічаць у 1970 годзе, на сённяшні момант знаходзіцца ў будынку галоўнага корпуса БДУ і рыхтуе спецыялістаў па шасці спецыяльнасцях: інфарматыка, прыкладная матэматыка, эканамічная кібернетыка, актуарная матэматыка, камп’ютарная бяспека, прыкладная інфарматыка.

## Гісторыя 
Факультэт быў адкрыты ў адпаведнасці з загадам рэктара ўніверсітэта А. Н. Сеўчанкі і пачаў сваю дзейнасць 1 красавіка 1970 года на базе трох кафедраў: вылічальнай матэматыкі, прыкладной матэматыкі, дыференцыяльных ураўненняў. Спачатку факультэт называўся факультэт прыкладной матэматыкі і толькі ў 1993 годзе атрымаў сучасную назву.

## Структура 
На факультэце прыкладной матэматыкі і інфарматыкі працуе 11 кафедраў і 7 дзяржбюджэтных навукова-даследчых лабараторый, акрамя гэтага пад навуковым кіраўніцтвам кафедры матэматычнага мадэлявання і аналізу даных пры факультэце працуе Нацыянальны навукова-даследчы цэнтр прыкладных праблем матэматыкі і інфарматыкі, а таксама Навукова-даследчае ўнітарнае прадпрыемства «Цэнтр камп’ютарнага мадэлявання» БДУ.

### Кафедры 
* Кафедра вылічальнай матэматыкі
* Кафедра метадаў аптымальнага кіравання
* Кафедра матэматычнай фізікі
* Кафедра вышэйшай матэматыкі
* Кафедра матэматычнага забеспячэння аўтаматызаваных сістэм кіравання
* Кафедра матэматычнага забеспячэння электронна-вылічальных машын
* Кафедра інфармацыйнага і праграмна-матэматычнага забеспячэння аўтаматызаваных вытворчасцей
* Кафедра тэорыі імавернасцей і матэматычнай статыстыкі
* Кафедра дыскрэтнай матэматыкі і алгарытмікі
* Кафедра матэматычнага мадэлявання і аналізу даных
* Кафедра тэхналогіі праграмавання

### Навукова-даследчыя лабараторыі 
* Прыкладнага імавернаснага аналізу
* Матэматычнага мадэлявання ў электроніцы
* Даследаванні аперацый у інфармацыйных тэхналогіях
* Матэматычнай фізікі
* Інтэлектуальных інфармацыйных сістэм
* Матэматычнага забеспячэння радыяцыйнага экалагічнага маніторынгу
* Аналітычных і лікавых метадаў аналізу і сінтэзу дынамічных сістэм

На базе ФПМІ створаныя і працуюць у цесным супрацоўніцтве з ім Установы БДУ: Адмысловы факультэт бізнесу і інфармацыйных тэхналогій, Факультэт падвышэння кваліфікацыі па прыкладной матэматыцы і ЭВМ, Нацыянальны НДІ прыкладных праблем матэматыкі і інфарматыкі, Цэнтр камп’ютарнага мадэлявання, Цэнтр інтэлектуальных камп’ютарных сістэм.

### Вучэбныя лабараторыі 
* Персанальных ЭВМ
* Фондаў алгарытмаў і праграм
* Міні-ЭВМ
* Эксплуатацыі і рамонту ЭВМ
* Сістэмнага адміністравання і сеткавых тэхналогій
* Лабараторыя інфармацыйна-метадычнага забеспячэння адукацыі

## Спецыяльнасці факультэта 
* інфарматыка
* прыкладная матэматыка
* камп’ютарная бяспека
* актуарная матэматыка
* эканамічная кібернетыка
* прыкладная інфарматыка

## Дэканы ФПМІ 
* Член-карэспандэнт АН БССР, прафесар Яўген Аляксеевіч Іваноў (1970—1981)
* Прафесар Віктар Іванавіч Карзюк (1981—1996)
* Дацэнт Павел Аляксеевіч Мандрык (1996—2019)
* Прафесар Аляксандр Міхайлавіч Недзьведзь (2020—2022)
* Дацэнт Юрый Леанідавіч Арловіч (з 2022)

## Спасылкі 
* Афіцыйны сайт ФПМІ БДУ
* Неафіцыйны сайт ФПМІ БДУ 
*  — Супольнасць ФПМІ БДУ ў LiveJournal

Катэгорыя:1970 год у Мінску
БДУ
БДУ

Катэгорыя:З’явіліся ў 1970 годзе